google/wiki40b huggingface dataset:
Arbeidermesterskapet i bandy 1935

Det første norske arbeidermesterskapet i bandy ble arrangert vinteren 1935. Initiativet til mesterskapet kom etter at flere klubber syntes det var for få kamper i kretsmesterskapene. Oslo arbeideridrettskrets arrangerte derfor en nasjonal utslagningsturnering i siste del av sesongen. 12 lag deltok: A-klubbene, samt B-klassens seriemestere. Sterling vant mesterskapet etter finaleseier 1-0 over Brage.
Det er usikkert om mesterskapet regnes som offisielt, siden turneringen ble arrangert før et nasjonalt utvalg for bandy var etablert i Arbeidernes idrettsforbund. AIF opprettet et slikt utvalg senere samme år, og turneringsformen ble videreført. Petter Larsen, som skrev arbeideridrettens historie, har ikke tatt med 1935-mesterskapet i sin framstilling, men avisartikler i Arbeiderbladet fra perioden 1935–1940 omtaler turneringen i 1935 på lik linje med de senere arbeidermesterskapene i bandy.
Singin' in the Rain

Handling

Matinéikonet Don Lockwood (Gene Kelly) prøver å overleve i filmbransjen når Hollywood går fra sine konvensjonelle stumfilmer til talefilmer. Han blir samtidig dratt inn i et uheldig trekantdrama med skuespillerkjæresten Lina Lamont (Jean Hagen) og den yndige kordamen Kathy Selden (Debbie Reynolds).
Virginijus Sinkevičius

Liv og virke

Etter Vilnius Salomėja Nėris Gymnasium studerte han ved Aberystwyth University i Wales, der han tok Bachelor of science i økonomi og internasjonale forbindelser. Fra 2012 til 2013 studerte han ved University of Maastricht og tok mastergrad i europeisk politikk. I 2013 hadde han studieopphold ved Litauens representasjon i Washington.
Fjernsynsteater

Norge

NRK hadde en egen avdeling kalt Fjernsynsteatret i perioden 1960-1990.
Åsby

Åsby er en bydel i Harstad i Troms. Den ligger sør for Gangsås og nord for Kanebogen. På Åsby finner man Shell, men består ellers i all hovedsak av privatboliger.
Finny Sirevaag

Finny Sirevaag AS er Norges største produsent av ferske, pillede reker. Selskapet har historie tilbake til 1905 og holder til i Sirevåg, Hå kommune og Åna-Sira i Flekkefjord kommune.
Bedriften er en sammenslåing av to, der Finny-navnet er fra Åna-Sirabedriften
Reker og annen sjømat selges under merkenavnene Lista, Sirevaag og Finny Reker.
Durham Constabulary

Durham Constabulary er en britisk politistyrke med ansvar for grevskapet Durham.
Styrken har omkring 1650 polititjenestemenn, og i tillegg en administrativ stab. Den ble opprettet i 1839, samme år som County Police Act ble vedtatt og åpnet for politistyrker på grevskapsnivå. I 1921 ble Durham Citys politistyrke slått sammen med grevskapsstyrken. Styrken ble halvert i 1974, da grevskapet fikk nye grenser.
Koki Mizuno

Japans herrelandslag

Koki Mizuno spilte fire landskamper for Japans herrelandslag.
Bristol Jupiter

Konstruksjon og utvikling

Jupiter ble konstruert under første verdenskrig  av Roy Fedden fra Cosmos Engineering. På grunn av kraftig nedskjæring på utgifter til det militære etter krigen gikk Cosmos konkurs i 1920, og ble kjøpt opp av Bristol Aeroplane Company, mest på grunnlag av rettighetene til Jupiters design, og etter anbefaling fra luftfartsministeriet. Motoren viste seg å være en av de mest pålitelige i markedet. Den var den første luftkjølte motor som passerte ministeriets tester, den første med automatisk turtallskontroll og den første montert i et  passasjerfly.

Anvendelser

Jupiter er kanskje mest kjent som motoren til Handley Page H.P.42 Hannibal som fløy i rute London-Paris på 1930-tallet. Annen sivilt bruk var de Havilland Giant Moth og Hercules, Junkers W 34 (som senere ble utviklet til den berømte Ju-52) samt den gigantiske Dornier Do X flybåten som hadde ikke mindre enn tolv Jupiter motorer.
I 1929 var Bristol Jupiter blitt montert i 262 ulike flytyper. Det ble skrevet i franske aviser under årets Paris Air Show at Jupiter og de lisensbygde versjoner stod for motoriseringen av 80% av de utstilte fly.

Spesifikasjoner (Jupiter XFA)

Data fra Lumsden.
Miguel Agustín Pro

Bakgrunn

Miguel Pro, hvis fulle navn var José Ramón Miguel Agustín Pro Juárez, kom fra en gruvearbeiderfamilie. Han var den tredje av elleve barn. Fire av dem døde som spedbarn eller småbarn. To av hans søstre ble nonner.

Jesuitt

Miguel Pro trådte den 10. august 1911 inn i jesuittordenen. Han avla ordensløftene 15. august 1913. Han studerte fra 1914 i USA og fra 1915 til 1920 filosofi i Granada i Spania. Fra 1922 studerte han teologi i Sarriá (Barcelona) og fra 1924 i Enghien i Belgia.

Prest under borgerkrigen

Han ble presteviet i Enghien den 30. august 1925, og den 6. juli 1926 kom han tilbake til Mexico.
På grunn av den meksikanske revolusjon med dens forfølgelse av katolsle prester under Plutarco Elías Calles' (1924–1928) presidentskap, virket han i den katolske organisasjonen Liga Nacional para la Defensa de la Libertad Religiosa, som forsøkte å verge religionsfriheten. Fiendlighetene mot den katolske kirke toppet seg til slutt i en særdeles blodig borgerkrig, den såkalte Guerra Cristera (kristerokrigen). Da ble også endel prester henrettet.
På denne tiden utøvet pater Pro sin prestelige tjeneste forkledt og i undergrunnen.

Arrest, henrettelse

Etter attentatet på general Álvaro Obregón ble han arrestert som den angivelige attentatsmann den 18. november 1927. Selv om Obregón personlig engasjerte seg for ham og vitnet om hans uskyld  – ble han henrettet den 23. november med tre andre beskyldte. 
De fleste av de forfulgte prestene i Mexico holdt til på landsbygden. Pro virket i hovedstaden og ble henrettet etter personlig beslutning fra presidenten. På grunn av dette fikk hans død en særlig oppmerksomhet og politisk betydning.
Til hans båre og til begravelsen strømmet det tusener av sørgende. Pro ligger begravet i kirken Sagrada Familia i Mexico by.
Sid Meier's Alpha Centauri

Spillet

Spillet er isometrisk og spillmekanikken ligner på Civilization II, mens terrenget er kupert og kan terraformes. Ressurser kan brukes til å gi folk mat, bygge ting eller omsettes til energi, som kan brukes til forskning eller lagres. Forskning som leder til nye teknologier gir nye deler som kan forbedre militære enheter, og ikke nye enheter som i de foregående Civilization spillene.
Spillet vinnes ved å erobre alle andre fraksjoner, få støtte fra 3/4 av verdens befolkning, få kontroll over hele verdens energimarked, eller å sitge til et høyere bevissthetsnivå i ett med planeten.

Alien Crossfire

En måned etter utgivelsen i 1999 begynte Firaxis å jobbe med en utvidelse, Sid Meier's Alien Crossfire. Alien Crossfire kom 1. november 1999  med syv nye, og mer ekstreme fraksjoner, der to var utenomjordiske som kan vinne spillet ved å bygge en "resonanskommunikator" slik at de får sendt signal til flåten sin som kommer og utsletter alt annet liv på planeten. Nye teknologier, hemmelige prosjekter og byggverker var også med, og spillet ble mindre forutsigbart med Alien Crossfire fordi romvesnene er annerledes og sterkere enn de andre fraksjonene og kommer til planeten litt etter de andre fraksjonene.
Alien Crossfire ble omtalt som "en av de mest ambisiøse og underholdende utvidelses-produktene som noengang er utgitt"  og det ble sagt at spillet gav ekstra dybde til Alpha Centauri, men at de som ikke likte originalspillet neppe ville endre mening om de fikk Alien Crossfire.
Brosjyre

Brosjyre betegner en trykksak, folder eller pamflett, som ofte blir brukt i informasjon- eller reklameøyemed. Den er ofte et kortfattet skriv som avsenderen nytter til å presentere seg selv, et emne eller et produkt for å opplyse eller påvirke leseren. For reklamebrosjyrer er det vanlig å annonsere beliggenhet, arrangementer, produkter, tilbud, og så videre. 
Innen turisme er de svært vanlige, og både hoteller, severdigheter, fornøyelsesparker, campingplasser og andre turistmål er aktive brukere. De har gjerne egne hyllestativer til slike brosjyrer. 
En brosjyre har vanligvis et konsist språk og et iøynefallende design. Som trykksak ligger en brosjyre i grenselandet mellom avis, blad og bok. De vanligste utforminger av brosjyrer er som enkle ark, eller hefter. Ett-arks-brosjyrer er gjerne foldet dobbelt, eller trippelt. Brosjyrehefter er som regel stiftet i ryggen, og av størrelse A5, da dette er en hendig størrelse som er lettere for en leser å ta med seg.
Brosjyrer er ofte trykket som flerfargetrykk på tykkere glanset papir for å gi et førsteinntrykk av kvalitet. Sammenlignet med et flyveblad vil en brosjyre vanligvis nytte bedre papirkvalitet, mer farge, og vil vanligvis være foldet.
Gene Kemp

Forfatterskap

Hun debuterte med The Prime of Tamworth Pig i 1972, den første boka i en serie med bøker om en gris. Gjennombruddet kom i 1977 med The Turbulent Term of Tyke Tiler, som er den første av sju i Cricklepit-serien, som har sitt navn etter den oppdiktede skolen hvor barna går. Boka skildrer hendelser og rampestreker som Tyke og kameraten Danny Price gjennomgår. Et hovedtema i boka er at hovedpersonens kjønn ikke avsløres før i siste kapittel.
Hun har også skrevet spøkelsesfortellinger, og redigert antologier med spøkelsesfortellinger av andre. Tyke Tiler ble presentert og delvis dramatisert for tv i serien The Book Tower i 1988, og Mr Magus is Waiting for You (1986) ble filmet for tv av Thames Television i 1986.
På norsk finnes bare Wesleys vinglete verden (1995, originaltittel The wacky world of Wesley Baker).
Saviomuseet

Saviomuseet er et kunstnermuseum i Kirkenes i Norge, basert på John Savios liv og kunst. John Savio (1902-1938) var den første samiske kunstneren som hadde et bredt gjennomslag i offentligheten. 
Saviomuseet ble grunnlagt i 1994 med utgangspunkt i Sør-Varangers kommunes samling av kunst av Savio. Samlingen omfattet fra starten 300 verker av John Savio: tresnitt, maleri, akvareller og blyanttegninger. I 2016 ble det innkjøpt en større samling kunst fra en privat samler, i alt 490 enheter.
Saviomuseet er del av det konsoliderte samiske museet Tana og Varanger Museumssiida. Saviomuseet har fra 2002 tilhold i Grenselandmuseet i Kirkenes, som er hovedbygning for Sør-Varanger museum, en avdeling av Varanger museum.
Den første Savio-prisen ble delt ut i 2015, og prisvinneren Geir Tore Holm hadde utstilling på museet i 2016.
Actias maenas

Utseende

En stor spinner med forholdsvis liten kropp og lange, smale vinger, Bakvingene er trukket ut til lange stjerter. Hannen er mønstret i gult og rosa, mens hunnen er omtrent ensfarget gul. Den fremste delen av brystet og forvingens fremkant er mørkrosa. På forvingene er det en stor, halvmåneformet øyeflekk som henger sammen med den mørke forkanten, mens bakvingene har en mindre, rund og rosa flekk. Bakvingenes bakhjørner er trukket ut til stjerter som er lengre enn resten av insektet, lengst hos hannen. Disse er litt vridde og klubbeformede og «klubben» er innskåret på midten.

Levevis

Larven lever på busker og trær i gaukesyrefamilien (Oxalidaceae), tebuskfamilien (Theaceae), og familiene Staphylaceae og Burseraceae. I fangenskap kan den ales opp på blader av eukalyptus og magnolia.
Fitzrovia

Historie

Den nordlige delen av området ble først utviklet av Charles Fitzroy fra 1757, som kjøpte herregården Tottenhall. Øst- og vestsidene av Fitzroy Square ble designet av Robert Adam i 1794 og overlevde i deres opprinnelige form i portlandkalkstein, men ble endret i stor grad grunnet skadene på sørsiden under den andre verdenskrig. FitzRoy bygget for den øverste samfunnsklasse, men de flyttet snart sør-vestover til Belgravia og Mayfair, noe som førte til at de aristokratiske husene ble endret til verksteder, studioer og leiligheter som ble leid ut.
Den sørvestlige delen av Fitzrovia ble utviklet av hertugen av Newcastle som etablerte Oxford Market, nå en del av området rundt Market Place. Innen begynnelsen av 1800-tallet var det tett bebyggelse der. En av hovedveiene gjennom området, Marylebone Passage, hadde blitt kappet av slik at bare en liten del eksisterer i det som nå heter Wells Street.
Navnet ble innført sent, antagelig på midten av det 1900-tallet. Mye av årsaken til dette er at området er nokså obskurt i forhold til Soho i sør og Bloomsbury i øst. På grunn av at det litterære etablissementet begynte å flytte seg over i Fitzrovia innførte man et eget navn, tatt fra den mest kjente puben, Fitzroy Tavern, som lå på hjørnet av Charlotte Street og Windmill Street. Navnet Fitzroy er i seg avledet fra normannerfransk for «sønn av kongen», vanligvis benyttet som etternavn for sønner av kongen som ble født utenfor ekteskap.
Store deler av Fitzrovia ble utviklet av mindre jordeiere, hvilket førte til at det ikke var noen enhetlig plan. Det er derfor mange små og uregelmessige veier, til forskjell fra Marylebone og Bloomsbury hvor det var en eller to jordeiere som dominerte og dermed kunne anlegge et mer systematisk veinett. 
Den mest synlige bygningen er BT Tower, som er en av Londons høyeste.
Jomfruen fra Tåkeskogen

«Jomfruen fra Tåkeskogen» er en roman av Margit Sandemo fra 1976. Originalens tittel var «Jungfrun i Dimmarnas skog». Den ble først utgitt i de nordiske utgavene av ukebladet Allers. Handlingen er lagt til 1200-tallet, og handler om atten år gamle Vendelin, som blir helt alene i verden da hennes bestemor dør. Hun blir tvunget til å søke tilflukt i den mystiske Tåkeskogen, der den grusomme ridderen Gerhard hevder at han har førsteret til alle jomfruer i amtet sitt. Vendlin blir trukket inn i et opprør på liv og død, hvor også flere av ridder Gerhards sønner er involvert. Romanen er også utgitt som bok nr. 33 i serien «Margit Sandemos beste føljetonger».
Stanley Cup-sluttspillet 2009

Stanley Cup sluttspillet 2009 i National Hockey League startet den 15. april 2009, etter at grunnspillet 2008-09 var ferdig og ble avsluttet etter den syvende opg avgjørende finalekampen fredag 12. juni. 
Deltakere var de 16 lagene som var kvalifisert: åtte lag fra hver conference, nemlig vinnerne av hver av de tre divisjonene pluss de 5 lag med høyest poengsum. I sluttspillet blir det spilt best-av-sju serier der vinneren tilslutt vinner Stanley Cup trofeet.

Seeding

Etter grunnserien i 2008–09 sesongen, var alle de 16 sluttspill plassene delt ut. San Jose Sharks ble mestere i Western Conference, og vant i tillegg Presidents' Trophy som det laget i grunnserien med flest poeng, med 117 poeng. Boston Bruins vant i Eastern Conference med 116 poeng.
I stället för vykort

I stället för vykort er et musikkalbum av Cornelis Vreeswijk, utgitt i 1973.
Gentoox

Gentoox er en tidligere Linuxdistribusjon som var basert på Gentoo Linux, og som var spesielt laget for Microsofts spillkonsoll Xbox. Gentoox behøvde et modchip eller spesiell programvare for å kjøre, ettersom den ikke programvare var som var autorisert Microsoft.
Siste versjon var 7.1 fra 28. januar 2009.
Marga Marga

Historie

Provinsen ble opprettet ved lov 20 368 den 25. august 2009, og den ble operativ 11. mars 2010. Denne loven innlemmet to kommuner (comunas) fra provinsen Valparaíso i sør, Quilpué og Villa Alemana, sammen med to kommuner fra provinsen Quillota i nord, Limache og Olmué, for å danne den nye provinsen.

Administrasjon

Som en provins, er Marga Marga en andre-nivås administrativ divisjon, styrt av en provinsiell guvernør som er utnevnt av presidenten.
Kostroma oblast

Historie

Fra ca. 300 e.kr. var hele det nåværende Kostroma oblast, med unntak av området øst for elva Unzja en del av det finsk-ugriske Meri (russisk Merja)-folkets løse stamme-konføderasjon. Det var minst 109 Meri-bosetninger i området, hvorav de viktigste senere ble grunnlaget for russiske handelssenta og festninger. De viktigste historiske byene er Kostroma, Sjarja, Nerekhta, Galitsj, Soligalitsj og Makarjev. 
Kostroma oblast ble skilt ut fra Jaroslavl oblast i 1944.

Geografi

Kostroma oblast grenser til Vologda oblast (N), Kirov oblast (Ø), Nizjnij Novgorod oblast (S), Ivanovo oblast (V) og Jaroslavl oblast (NV). De viktigste elvene er Volga og Kostroma. En stor del av området er dekt av skog, og området er av den grunn en av de fremste tømmerproduserende regionene i Europa. Siden tidlig på 1700-tallet har det vært drevet tekstilindustrier i området.
Nickerleola

Utbredelse

Slekten er utbredt i Afrika.
Vaulen (gård)

Vaulen er en fraflyttet gård uten veiforbindelse i Surnadal kommune på Indre Nordmøre. Gården var eid av briten James Lawrence Chaworth-Musters fram til han døde i 1948. Ornitologen, eventyreren og krigshelten Musters var en av initiativtagerne bak Kompani Linge. På Vaulen brukte han mye tid på å studere dyre- og fugleliv. Den ivrige smågnagerforskeren betalte bygdefolket for døde mus som han kunne arbeide med.
Musters overtok gården etter foreldrene i 1930. Faren John Patrich Chaworth Musters var en rik engelsk lakselord som kom til Norge på 1880-tallet, først til Lærdal i Sogn og senere til Surnadal, hvor han først fisket laks på gården Harang. I 1895 kjøpte han Vaulen, og bygget flere nye hus her.
Surnadal kommune kjøpte Vaulen av Musters-slekta i 1978.
Gården ligger i Nordmarka mellom Krokvatnet og Solåsvatnet. Man kan kjøre Vestre Nordmarksveg (bomvei) fram til en oppmerket sti. Turen herfra til gården tar rundt en time.
Det var drift her i tidligere tider. Gården lå under Mo sogn, som tilhørte kongen. På slutten av 1600-tallet gikk eiendomsretten over til private. Etter 1723 er det ikke registrert fastboende på gården. Under andre verdenskrig skal det imidlertid ha bodd folk på gården.
Mellom 2002 og 2004 restaurerte Surnadal kommune Vaulen etter stor dugnadsinnsats. Den leies i dag ut til skoleklasser, firma, foreninger og andre interesserte.
Hovedhuset som står her i dag har to etasjer og har 6 soverom og 20 sengeplasser, samt 10 ekstra madrasser. Første etasje har stue/oppholdsrom, spiserom/kjøkken og dusj/vaskerom med varmt vann.
Vestlig klogalago

Kosthold

Den skarper i tre og bark med de store fortennene for å få kvae og sevje, som utgjør tre firedeler av kostholdet, i tillegg til frukt og insekter. Den kan skrape frem kvae 1000 ganger i løpet av én natt.
Løksefjorden

Løksefjorden er en fjordarm av Salangen i Salangen kommune i Troms. Fjorden har innløp mellom Løkseneset i vest og Kleivan i øst og strekker seg 2,5 kilometer nordøstover til Løksebotn i botn av fjorden. Bygda Løksa, som fjorden er oppkalt etter, ligger like øst for Løkseneset. Bygda Medby ligger øst for Kleivan ved Salangsverket.
Fylkesvei 848 går langs nordsida av fjorden, mens fylkesvei 84 går langs sørøstsida.
The Amazing Race 21

The Amazing Race 21 er den 21. sesongen av den amerikanske realityserien The Amazing Race. The Amazing Race 21 fulgte elleve lag med to personer, med et pre-eksisterende forhold, i et kappløp rundt i verden.
Ekteparet Josh Kilmer-Purcell og Brent Ridge vant The Amazing Race 21.

Produksjon

The Amazing Race 21 strakk seg over 40 000 km i løpet av 21 dager, i perioden 26. mai til 16. juni 2012. Denne sesongen besøkte ni land på tre kontinenter. For første gang siden, henholdsvis den sjuende og den tiende sesongen, ble Tyrkia og Spania besøkt. Indonesia, Bangladesh og Russland var også noen av landene som ble besøkt denne sesongen. 
Denne sesongen introduserte "Double Your Money"-premien. Premien ble gitt til laget som vant den første etappen, og gav dem muligheten til å vinne US$2 000 000 dersom de vant finaleetappen. I tillegg ble det introdusert en ny vri på U-Sving; Blind Dobbel U-Sving. To lag kan U-svinge et annet lag og lagene som ville benytte seg av den muligheten, kunne forbli anonyme. Dette var en kombinasjon av komponenter av U-Sving som var blitt brukt i de tidligere sesongene; Dobbel U-Svung og Blind U-Sving.
Selv om deltagerne vanligvis har forbud mot å ha kontakt med familie og venner under innspillingen (unntatt der kontakt er en del av en oppgave), ble James Lomenzo vist videochattet med sin kone i løpet av den fjerde Pit-Stop for å få en oppdatering på farens helsetilstand.

Casting

Søknadsfristen for denne sesongen gikk ut 9. mai 2012.
Listen over deltagere inkluderte The Fabulous Beekman Boys-stjernene Josh Kilmer-Purcell og Brent Ridge, tidligere bassist i White Lion og Megadeth James Lomenzo, Chippendales-artistene Jaymes Vaughan og James Davis, dobbel amputert og profesjonell snowboardkjører Amy Purdy og tidligere deltager i The Apprentice: Martha Stewart Ryan Danz.
Natalie & Nadiya deltok i The Amazing Race: All-Stars sammen med lag fra den fjortende sesongen til den tjuetredje sesongen. De deltok senere i den 29. sesongen av Survivor. De ble de første The Amazing Race-deltagerne til å delta i et annet CBS-realityshow. Nadiya ble den første som ble stemt ut mens Natalie vant sesongen.
Qian Gorlos

Qian Gorlos (kinesisk: 前郭尔罗斯蒙古族自治县; pinyin: Qiánguō'ěrluósī měnggǔzú Zìzhìxiàn) er et autonomt fylke i byprefekturet Songyuan i provinsen Jilin i Folkerepublikken Kina.
Befolkningen var på 551 988 innbyggere i 1999.

Samferdsel

Kinas riksvei 302 løper gjennom området. Den går fra Hunchun i provinsen Jilin til Ulanhot i Indre Mongolia.
Den kinesiske forfatterforening

Den kinesiske forfatterforening (kinesisk: 中国作家协会) ble opprettet i september 1953 i Folkerepublikken Kina.
Foreningen hadde 6.442 medlemmer i 2001. Den har sete bydistriktet Chaoyang i Beijing.
Den kinesiske forfatterforening utgir flere tidsskrifter, både et generelt og en rekke som er spesialisert innen prosa, poesi, folkelitteratur, og annet. Foreningen har sitt eget forlagshus.
I tillegg til denne sentrale nasjonale forfatterforeningen finnes det også forfatterforeninger på provinsnivå. Per 2001 var det slik ytterligere over 33.000 forfattere registrert som medlemmer i disse ca 40 medlemsorganisasjonene.
James Brolin

Bakgrunn

James Bruderlin var den eldste av to brødre og to søstre. Han var sønn av Helen Sue (født Mansur), husmor, og Henry Hurst Bruderlin, som var entreprenør. Familien bosatte seg i Westwood kort tid etter hans fødsel. I en alder av 20 år skiftet han etternavn fra Bruderlin til Brolin.

Skuespiller

Brolin fikk en kontrakt med filmselskapet 20th Century Fox, og han hadde sin første store rolle i filmen The Cape Town Affair fra 1967, men filmen ble ingen suksess i kinosalene. Brolin fikk til slutt sparken av 20th Century Fox.
I 1985 spilte Brolin rollen som James Bond i parodi-filmen Pee-Wee's Big Adventure. Han hadde også en tilbakevendende rolle som guvernør og presidentkandidat «Robert Ritchie» i TV-serien The West Wing. I 1968 ble Brolin overført til Universal Studios der han prøvespilte for en birolle sammen med den erfarne skuespilleren Robert Young i den populære medisinske dramaserien Marcus Welby. Brolin fikk rollen som doktor Steven Kiley, en ung og ny-utdannet lege som arbeider sammen med en mer erfaren lege.
I sin første sesong av TV-serien Marcus Welby i 1970, ble Brolin tildelt en Emmy Award som beste skuespiller i en birolle, og han ble senere nominert til denne prisen tre ganger til. Brolin ble også nominert til en Golden Globe tre ganger i kategorien beste mannlige birolle, og vant denne utmerkelsen to ganger mellom 1971 og 1973. Brolin har hatt en rekke biroller i store kinofilmer siden 2000. Disse inkluderer blant andre en rolle i den Oscar-vinnende filmen Traffic (2000), som Jack Barnes i Catch Me If You Can (2002), en mindre rolle i komedien A Guy Thing fra 2003. I 1985 møtte Brolin skuespiller Jan Smithers og de giftet seg i 1986. Paret fikk en datter, Molly Elizabeth i 1987. Jan Smithers søkte om skilsmisse fra Brolin i 1995.
I 1996 møtte Brolin sangerinne, skuespiller og regissør Barbra Streisand gjennom en felles venn, og Brolin og Streisand giftet seg den 1. juli 1998. Brolin og Streisand er bosatt i Malibu i California.
Det europeiske bokseforbundet

Det europeiske bokseforbundet (European Boxing Union (EBU))er den overordnede organisasjonen for boksing i Europa.
Tomorrowland

Handling

Bundet av en delt skjebne. legger en smart, optimistisk tenåring med ekstraordinær vitenskapelig nysgjerrighet og et tidligere vidunderbarn som nå er eldre og desillusjonert ut på en farefull reise for å grave opp hemmelighetene til en gåtefull plass et sted gjennom tid og rom, som finnes i deres kollektive minne som Tomorrowland.